Kunšach

Kunšach () estas pereinta vilaĝo en Ĉeĥio, parto de municipo Rapšach en distrikto Jindřichův Hradec en regiono de Okcidenta Vitorazio. Ĝia plejparte disigita konstruareo prenis ĉirkaŭaĵon de monteto Beníškův kopec proksime de la ŝtatlimo kun Aŭstrio. La municipo havis ĉiam nur malgrandan nombron de domoj. Ĝis nuntempo konserviĝis kruco, vico da putoj, kelke da keloj kaj multnombraj grupiĝoj de ŝtona rubo. Tra la iama interna spaco de la municipo kondukas de sudo al nordo asfalta ŝoseo, kiu estas samtempe ruĝe markita  turisma vojo kaj biciklovojo n-ro 341. La granda parto de la interna spaco de la municipo estas jam surkreskinta per arbaro. 

Kunšach situas en katastra teritorio Rapšach kun areo 14,06 km².

 Historio 
Komune kun la tuta Okcidenta Vitorazio la teritorio de Kunšach apartenis ĝis la jaro 1920 al Malsupra Aŭstrio. Vilaĝo Kunšach mem estiĝis verŝajne iam en la unua duono de la 18-a jarcento.

Ĉeĥoslovakio
Al la 31-a de julio 1920 la municipo estis alligita al teritorio de antaŭ nelonge estiĝinta Ĉeĥoslovakio.

 Post Munkeno 
Post subskribo de Munkena interkonsento la tuta teritorio de la muncipo estis aneksita de Nazia Germanio, unue kiel konsisto de Sudetgermanaj teritorioj, ekde la 15-a de aprilo 1939 poste kiel konsisto de Landa hetmanujo Malsupra Danubio (la teritorio de la eksa Malsupra Aŭstrio), kiu estis al la 1-a de majo 1939 ŝanĝita en Regnan govion Malsupra Danubio.

 Post fino de la dua mondmilito 
Kun fino de la dua mondmilito la municipo estis redonita al la renovigita Ĉeĥoslovakio. Poste funkciis ĉi tie vendejo kaj plu du gastejoj. Okazis ankaŭ forŝovo de ĉi tiea germana loĝantaro. Pro kaŭzo de establo de severe gardata limzono okazas en la jaro 1953 forloĝigo de la loĝantoj kaj la pereo de la municipo, kiu estis post la forloĝiĝo de la loĝantoj egaligita kun la tero. Plimulto de familioj estis konsiderata kiel nefidemaj, tial ili estis devigitaj transloĝiĝi en malproksimajn distriktojn en la enlando de Ĉeĥoslovakio.

 Pluaj fotoj 

Eksteraj ligiloj
 Kunšach sur retejo Zanikleobce.cz

Kategorio:Rapšach
Kategorio:Pereintaj setlejoj en distrikto Jindřichův Hradec
Kategorio:Setlejoj en Javořica montetaro
Kategorio:Pereintaj setlejoj sur landlimo de Aŭstrio kaj Ĉeĥio
Kategorio:Okcidenta Vitorazio